**Ministru kabineta noteikumu projekta**

**„Darbības programmas "Izaugsme un nodarbinātība" 6.1.5. specifiskā atbalsta mērķa „Valsts galveno autoceļu segu pārbūve, nestspējas palielināšana” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 11.novembrī apstiprināja Latvijas izstrādāto Kohēzijas politikas fondu 2014.-2020.gada plānošanas perioda darbības programmu „Izaugsme un nodarbinātība” (turpmāk - darbības programma). Darbības programma noteic, ka, īstenojot 6.1.5. specifiskā atbalsta mērķi „Valsts galveno autoceļu segu pārbūve, nestspējas palielināšana” (turpmāk – SAM), tiks uzlabota to valsts galveno autoceļu kvalitāte, kas atrodas TEN-T autoceļu tīklā, kā arī noteikti SAM īstenošanas rezultātā sasniedzamie rādītāji - pārbūvēti vai modernizēti valsts galvenie autoceļi 345 km garumā un samazināts valsts galveno autoceļu sliktā un ļoti sliktā stāvoklī īpatsvars no 46.3% līdz 10% no kopējā valsts galveno autoceļu tīkla. Valsts galveno autoceļu sakārtošanas un attīstības noteicošais faktors ir sabiedrības un tautsaimniecības satiksmes vajadzības jeb pieprasījums pēc labiem un teicamiem autoceļiem. Valsts galvenajiem autoceļiem ir jānodrošina ekonomiska, droša un komfortabla nokļūšana nepieciešamajā vietā. Valsts galveno autoceļu maršrutu kopgarums ir 1 674 km, no kuriem 1 497 km ir TEN-T tīklā esošie valsts galvenie autoceļi. Valsts galvenie autoceļi ir intensīvi noslogotākā un nozīmīgākā vienotā autoceļa tīkla daļa, jo pa tiem tiek veikti 50,4% no visiem autopārvadājumiem valsts autoceļu tīklā, tai skaitā 53,9% autokravu pārvadājumu.[[1]](#footnote-1) TEN-T tīklā ietilpstošo valsts galveno autoceļu segu pastiprināšanas programmas nepieciešamību nosaka valsts galveno autoceļu neapmierinošais stāvoklis un to neatbilstība ekonomiskas, drošas, komfortablas un videi draudzīgas satiksmes vajadzībām. Gandrīz puse valsts galveno autoceļu ir ļoti sliktā vai pat kritiskā stāvoklī. Turklāt sliktā un ļoti sliktā stāvoklī esošo autoceļu īpatsvars valsts galveno autoceļu tīklā turpināja pieaugt līdz 2011.gadam (48,1% no ceļu garuma).[[2]](#footnote-2) Ņemot vērā Eiropas Savienības fondu 2007.- 2013.gada plānošanas perioda ieguldījumus valsts galveno autoceļu atjaunošanā, 2012.gadā valsts galveno autoceļu īpatsvars sliktā un ļoti sliktā stāvoklī veidoja 46.3% no visa valsts galveno autoceļu garuma.[[3]](#footnote-3) SAM investīcijas valsts galveno autoceļu atjaunošanā tiks veiktas, lai pēc iespējas turpinātu Eiropas Savienības fondu 2007.–2013.gada plānošanas perioda autoceļu atjaunošanas programmas ietvaros iesāktos maršrutus un transporta koridorus.Eiropas Savienības fondu 2007.-2013.gada plānošanas perioda 3.darbības programmas „Infrastruktūra un pakalpojumi” papildinājuma 3.3.prioritātes „Eiropas nozīmes transporta tīklu attīstība un ilgtspējīga transporta veicināšana” 3.3.1.1.aktivitātes „TEN-T autoceļu tīkla uzlabojumi” ietvaros valsts galveno autoceļu atjaunošanai tika novirzīti 47% no aktivitātei piešķirtā finansējuma. Ņemot vērā minēto, tiks atjaunota valsts galveno autoceļu sega 320.17 km garumā, kopumā ieguldot 190 446 166 *euro*, no kuriem Kohēzijas fonda līdzfinansējums 161 879 241 *euro*. Līdz ar to Eiropas Savienības fondu 2007.-2013.gada plānošanas perioda ieguldījumi infrastruktūrā, kas savieno nacionālas un reģionālas nozīmes attīstības centrus, veicinās visu Latvijas reģionu sabalansētāku attīstību un reģionu sasniedzamību, mazinot nelabvēlīgās attīstības rādītāju atšķirības starp dažādām valsts teritorijas daļām, kā arī samazinās transportēšanas izmaksas. Turpinot iesākto valsts galveno autoceļu tīklā apzināto problēmu novēršanu, atbilstoši Valsts autoceļu sakārtošanas programmai 2014.–2020.gadam jāveic valsts autoceļu infrastruktūras saglabāšanas pasākumi – pārbūve, virsmas nestspējas stiprināšana, vienlaikus īstenojot ceļu satiksmes drošības uzlabošanu. Tas ļaus nodrošināt trūkstošo sasaistes posmu ar TEN-T tīklu attīstību, savukārt kvalitatīva transporta infrastruktūra samazinās tās uzturēšanas izmaksas. Investīcijas plānotas tā, lai sniegtu ieguldījumus arī ceļu satiksmes drošības uzlabošanai, t.sk. ievērojot direktīvā 2008/96/EK[[4]](#footnote-4) noteiktās prasības, samazinot pārvietošanās ilgumu.Satiksmes kvalitātes pieaugumu raksturo ceļā pavadītā braukšanas laika samazinājums konkrētos maršrutos, samazinoties satiksmes traucējumiem un palielinoties manevrēšanas brīvībai, braukšanas komforta pieaugums un transporta izdevumu samazināšanās. SAM īstenošanas rezultāts būs augsta un viendabīga braukšanas kvalitāte valsts galveno autoceļu tīklā, tai skaitā augstāks satiksmes drošības līmenis. Asfaltēto segu pastiprināšanas rezultātā tiks paaugstināts ceļu seguma līdzenuma koeficients, tādējādi sasniedzot labu un teicamu seguma stāvokli, kā rezultātā palielināsies manevrēšanas brīvība un pieaugs vidējais braukšanas ātrums, tādejādi samazinot autotransporta ekspluatācijas izdevumus autoceļu tīklā. Vidējā braukšanas ātruma palielinājums pie atbilstoša satiksmes drošības līmeņa ir priekšnoteikums ceļā pavadītā braukšanas laika samazinājumam konkrētos maršrutos. Nozīmīgs ieguvums no kvalitatīva autoceļu tīkla ir valsts konkurētspējas ievērojama paaugstināšanās. Labā kvalitātē uzturēts autoceļu tīkls nodrošina valsts ekonomikas funkcionēšanu un veicina attīstību, nodrošina iespēju pārvietoties iedzīvotājiem, pārvietot preces un sniegt pakalpojumus par iespējami zemākām izmaksām, kā arī tas ir nozīmīgs satiksmes drošības faktors un veicina tūrisma attīstību. SAM īstenošana nodrošinās attīstības centru ērtu un drošu sasniedzamību, tai skaitā, panākot 2020.gadā labu braukšanas kvalitāti pa autoceļiem, kas savieno nacionālas un reģionālas nozīmes attīstības centrus, un sabiedriskā transporta pieejamības paaugstināšanu, izveidojot efektīvu un sabalansētu sabiedriskā transporta sistēmu. MK noteikumu projekts noteic, ka SAM paredz uzlabot valsts galveno autoceļu kvalitāti, kas atrodas TEN-T autoceļu tīklā, veicot valsts autoceļu infrastruktūras saglabāšanas pasākumus, tai skaitā valsts galveno autoceļu pārbūvi, virsmas nestspējas stiprināšanu, vienlaikus īstenojot ceļu satiksmes drošības uzlabošanu (indikatīvais potenciālo projektu kartējums pielikumā). Līdz ar to ir izpildīts Ministru kabineta 2014.gada 4.februāra sēdes protokola Nr. 7 48.§ „Par darbības programmas projektu „Darbības programma „Izaugsme un nodarbinātība” 2014.-2020.gada plānošanas periodam”” 3.4.punkts. SAM ietvaros sakārtojamo autoceļu posmi tika izvēlēti atbilstoši Valsts autoceļu sakārtošanas programmai 2014.–2020.gadam. Tie tika atlasīti ņemot vērā šādus kritērijus - autoceļu segas stāvoklis, satiksmes parametri - intensitāte un slodze, tādejādi nodrošinot sasniedzamību un ceļu kvalitāti.SAM ietvaros nav paredzēts veikt ieguldījumus ceļu infrastruktūras sakārtošanā pilsētu teritorijās.SAM ietvaros definētā mērķa grupa ir satiksmes dalībnieki.MK noteikumu projekts noteic, ka SAM īsteno ierobežotās projektu iesniegumu atlases veidā. Satiksmes ministrija ir projekta iesniedzējs un pēc projekta apstiprināšanas arī finansējuma saņēmējs, kas saskaņā ar likuma "Par autoceļiem" 7.panta trešo daļu un Satiksmes ministrijas deleģēšanas līgumu, nodod projekta iesniedzēja un visas finansējuma saņēmēja funkcijas VAS „ Latvijas Valsts ceļi”.SAM īstenošanā netiek plānots piesaistīt sadarbības partnerus. MK noteikumu projekts nosaka SAM plānoto kopējo finansējuma apjomu, kas ir 256 999 769 *euro*, t.sk. KF finansējums - 218 449 803 *euro* un valsts budžeta finansējums - 38 549 966 *euro.*SAM ietvaros KF piemēro snieguma rezervi – 6.19.% apmērā, kas ir 13 514 768 *euro*. Līdz ar to pieejamais kopējais attiecināmais finansējums vienošanos par projekta īstenošanu slēgšanai līdz 2018.gada 31.decembrim ir 241 100 041 *euro*, tai skaitā 204 935 035 *euro* KF finansējums un 36 165 006 *euro* valsts budžeta finansējums*.* No 2019. gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamā attiecināmā finansējuma apjomu līdz MK noteikumu 7.punktā noteiktajam finansējumam. Projektu īstenošanai 2014.gadā izlietotais valsts budžeta finansējums ir 8 591 930 *euro*, 2015.gadā nepieciešamais valsts budžeta finansējums ir 56 971 000 *euro*, 2016.gadā - 90 281 000 *euro*, 2017.gadā -62 555 000 *euro* un 2018.gadā –   22 701 111 *euro*.MK noteikumu projekts noteic SAM ietvaros sasniedzamos un uzkrājamos iznākuma, rezultāta un finanšu rādītājus, kas sasniedzami līdz 2023.gada 31.decembrim. SAM iznākuma rādītājs ir pārbūvēto vai modernizēto autoceļu kopējais garums. SAM īstenošanas rezultātā plānots pārbūvēt 345 km valsts galveno autoceļu. Šī rādītāja sadalījumu teritoriālajā griezumā atbilstoši Valsts autoceļu sakārtošanas programmai 2014.-2020.gadam Satiksmes ministrija iesniegs Finanšu ministrijai divu mēnešu laikā pēc MK noteikumu projekta spēkā stāšanās.SAM iznākuma rādītāji ir uzskaitīts vidējais laika ietaupījums sekundēs uz vienu kilometru, pārbūvējot valsts nozīmes galveno autoceļu ar asfalta segumu un noteikta vidējā satiksmes intensitāte automašīnu skaits diennaktī, tai skaitā kravu transporta satiksme pārbūvētajos ceļu posmos gadu pēc posma nodošanas ekspluatācijā. SAM rezultāta rādītājs ir valsts galveno autoceļu sliktā un ļoti sliktā stāvoklī īpatsvars. Plānots, ka SAM un valsts autoceļu sakārtošanas programmā 2014. - 2020.gadam paredzētās valsts galveno autoceļu segumu atjaunošanas un pastiprināšanas programmas īstenošanas rezultātā valsts galveno autoceļu sliktā un ļoti sliktā stāvoklī īpatsvars samazināsies līdz 10%.SAM ietvaros atbalstāmas darbības ir valsts galveno autoceļu TEN-T tīklā pārbūve, virsmas nestspējas stiprināšana, vienlaikus īstenojot ceļu satiksmes drošības uzlabošanu*.* MK noteikumu projektā paredzētas tikai tiešās attiecināmās izmaksas, kas nepieciešamas projektā plānoto darbību īstenošanai. Tiešajās attiecināmajās izmaksās ir iekļautas būvniecības īstenošanai tieši nepieciešamās zemes iegādes izmaksas ne vairāk kā 10% no projekta attiecināmo izmaksu kopsummas. Lai nodrošinātu SAM un plānoto rādītāju sasniegšanu, MK noteikumu projekta 14. un 15. punktā vairākām izmaksu pozīcijām tiek noteikti procentuālie ierobežojumi no projekta kopējām attiecināmajām izmaksām.SAM ietvaros realizējamie projekti tiek priekšfinansēti no valsts budžeta, kā arī visas projektu īstenošanas gaitā radušās izmaksas, kas nav attiecināmas, tiek segtas no valsts budžeta finansējuma.MK noteikumu projekts paredz, ka projekta izmaksas ir attiecināmas finansēšanai no Kohēzijas fonda un valsts budžeta līdzfinansējuma, ja tās atbilst MK noteikumu projekta 13.punktā ietvertajām izmaksu pozīcijām un ir radušās ne agrāk kā 2014.gada 1.janvārī. MK noteikumu projektā noteikts projekta īstenošanas maksimālais termiņš – 2020.gada 31.decembris.MK noteikumu projekts nosaka, ka SAM īstenošanu nodrošina Satiksmes ministrija kā atbildīgā iestāde. un Centrālā finanšu un līgumu aģentūra (turpmāk – CFLA) kā sadarbības iestāde, kura nodrošina visu Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 12.pantā sadarbības iestādei noteikto funkciju izpildi. Projektu iesniegumu atlasi organizē CFLA, kas izstrādā projektu iesniegumu atlases nolikumu. Projektu iesniegumu vērtēšanu veic CFLA un pēc projekta iesnieguma apstiprināšanas noslēdz vienošanos ar projekta iesniedzēju par projekta īstenošanu. MK noteikumu projektā tiek noteikti gadījumi, kādos sadarbības iestādei ir tiesības vienpusēji atkāpties no noslēgtās vienošanās ar finansējuma saņēmēju par projekta īstenošanu. SAM ir netieša ietekme uz horizontālo principu „Vienlīdzīgas iespējas” un „Ilgtspējīga attīstība”. Projektos, kuros tiks realizēti specifiski pasākumi attiecībā uz šim horizontālajām prioritātēm, finansējuma saņēmējs nodrošinās sasniegto rezultātu uzskaiti, piemēram, izbūvētu infrastruktūras objektu skaits, kas veicina vides pieejamību personām ar funkcionāliem traucējumiem. *Ex-ante* nosacījums - metodika starpniekinstitūciju un atbalsta saņēmēju spēju sasniegt projekta mērķus stiprināšanai, ir izstrādāta un precizēta atbilstoši saņemtajiem komentāriem, un ir nosūtīta saskaņošanai uz EK. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
| **Rādītāji** | **2015.gads** | **Turpmākie trīs gadi (euro)** |
| **2016.** | **2017.** | **2018.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 13 310 531 |  35 114 819 | 76 738 850 | 53171750 | 19295944 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 13 310 531 | 35 114 819 | 76 738 850 | 53171750 | 19295944 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 15 659 448 | 41 311 552 | 90 281 000 | 62555000 | 22701111 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | -2 348 917 | -6 196 733 | -13  542150 | -9 383 250 | -  3405167 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieņēmumi ir Eiropas Savienības fondu finansējuma daļa un izdevumi ir kopīgie nepieciešamie līdzekļi t.sk. Eiropas Savienības fondu finansējuma daļa ir 85%, valsts budžeta finansējuma daļa ir 15%. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Negatīva ietekme uz valsts budžetu nav paredzama, jo līdzekļi 6.1.5.SAM projektu īstenošanai tiks pārdalīti no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Ministru kabineta 2015.gada 17.marta sēdē (Prot. Nr.15 30.§) Satiksmes ministrijai apstiprinātajos bāzes izdevumos 2016., 2017. un 2018.gadam finansējums 6.1.5.SAM projektu īstenošanai nav paredzēts, tāpēc šīs sadaļas 2.punktā “Budžeta izdevumi” 2016., 2017. un 2018.gadam ir norādīts nepieciešamais valsts budžeta finansējums pilnā apmērā.  |
|  |  |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti |  MK noteikumu projekts šo jomu neskar. |
| 2. | Atbildīgā institūcija  | Satiksmes ministrija |
| 3. | Cita informācija | MK noteikumu projekts izstrādāts ņemot vērā „Transporta attīstības pamatnostādnes 2014.– 2020. gadam (apstiprinātas ar Ministru kabineta 2013.gada 27.decembra rīkojumu Nr.683) un  Informatīvo ziņojumu "Par Valsts autoceļu sakārtošanas programmu 2014. – 2020.gadam un tās īstenošanai nepieciešamo finansējumu" (pieņemts zināšanai Ministru kabineta 2013.gada 21.maija sēdē (prot.Nr.30, 57.§)). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | EIROPAS PARLAMENTA UN PADOMES REGULA (ES) Nr. 1300/2013(2013. gada 17. decembris) par Kohēzijas fondu un ar ko atceļ Padomes Regulu (EK) Nr. 1084/2006 |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes regula Nr.1300/2013;
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1300/2013 4.pant a d) apakšpunkta i) punktā noteiktais par investīcijām ilgtspējīga transporta veicināšanā un sastrēgumu novēršanā galvenajās tīkla infrastruktūrās atbalstot multimodālu Eiropas vienoto transporta telpu, investējot TEN-T. | MK noteikumu projekta 2.punkts. | Vienība tiek ieviesta pilnībā. | Netiek paredzētas stingrākas prasības. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 un Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”. |
| 2. | Sabiedrības līdzdalība projekta izstrādē | Nav.  |
| 3. | Sabiedrības līdzdalības rezultāti |  Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

Satiksmes ministrs A.Matīss

Vīza:

Valsts sekretārs K.Ozoliņš

15.05.2015 13:00

2820

G.Kupča, 67028023

Gunita.Kupca@sam.gov.lv

1. valsts akciju sabiedrības „Latvijas Valsts ceļi” dati par 2014.gadu. [↑](#footnote-ref-1)
2. Transporta attīstības pamatnostādnes 2014. – 2020. gadam [↑](#footnote-ref-2)
3. Darbības programma “Izaugsme un nodarbinātība” Tabula Nr. 2.6.5. (3) [↑](#footnote-ref-3)
4. EIROPAS PARLAMENTA UN PADOMES DIREKTĪVA 2008/96/EK (2008. gada 19. novembris) par ceļu infrastruktūras drošības pārvaldību [↑](#footnote-ref-4)